laion/Wikipedia-Exotic huggingface dataset:
פרנסואז סלמון

פרנסואז סַלמון (בצרפתית: Françoise Salmon;‏ 3 בנובמבר 1917 – 10 באוקטובר 2014) הייתה פסלת ויוצרת מדליות יהודייה-צרפתייה. פרנסואז סלמון נולדה ב-1917 בפריז בירת צרפת. בשנים 1939-40 למדה בבית הספר הלאומי הגבוה לאמנויות היפות (בוז-אר) בעירה. בשנת 1942 נאסרה על ידי הנאצים בצרפת בשל יהדותה, וב-1943 גורשה עם אחותה למחנה אושוויץ ונכלאה במחנה-המשנה רייסקו (Rajsko). בהמשך נשלחה למחנה ראוונסבריק. לאחר השחרור ב-1945 חייתה שנה בשווייץ. ב-1947 החלה ליצור אנדרטת זיכרון לקורבנות הצרפתיים באושוויץ, שהוצבה ב-1949 בבית הקברות פֵּר לָשֵז שבפריז. אנדרטה נוספת לקורבנות השואה מעשה ידיה היא "המגורש", שהוצב ב-1965 באתר הזיכרון במחנה הריכוז נוֹיֶנגָמֶה. נפטרה ב-10 באוקטובר 2014. מדיה וקבצים בנושא פרנסואז סלמון בוויקישיתוף Die Bildhauerin Françoise Salmon und ihre Plastik „Der gestürzte Häftling“ (אורכב 11.10.2016 בארכיון Wayback Machine) באתר הארכיון הפתוח של מחנה הריכוז נוינגמה (בגרמנית) על האנדרטה באתר האינטרנט של אתר הזיכרון מחנה הריכוז נוינגמה. ערך זה הוא קצרמר בנושא אישים ובנושא אמנות. אתם מוזמנים לתרום לוויקיפדיה ולהרחיב אותו.
כריס בירקט

כריס בירקט (באנגלית: Chris Birkett, נולד ב-14 באפריל 1953) הוא מפיק מוזיקלי, טכנאי קול, גיטריסט, זמר, כותב, מלחין ופזמונאי אנגלי. שיתופי הפעולה שלו מכרו יותר מ-100 מיליון עותקים רשומים ברחבי העולם. זוכה פרס גראמי, ארבעה פרסי ג'ונו, פרס פולאריס (אנ') ושלושה פרסי אמפקס הזהב (אנ'). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בירקט נולד באלדרשוט שבאנגליה. בגיל 14 הקים את ההרכב הראשון שלו והחל לנגן במועדונים בלונדון. בגיל 21 בילה שמונה-עשר חודשים לצד הרכב "הכלב האדום של מונטנה", בגרמניה. בירקט החל את הקריירה המוזיקלית שלו כגיטריסט של אמני ממפיס ידועים: רופוס תומאס, אן פיבלס, ג'ין נייט ומלך פלויד. בגיל 23, הצטרף להרכב האנגלי המוצלח "אהבה נצחית" (Love Affair). לאחר מכן הצטרף ללהקת Omaha Sheriff עם טוני ויסקונטי, מנהלה של חברת התקליטים Earth Recordings, אז ויסקונטי החתים את בירקט והפך לחונך שלו. מאז הקריירה של בירקט התרחבה לכלול יצירות ללהיטים בינלאומיים רבים. שיתף פעולה ביצירותיו עם אמנים רבים כגון: שינייד או'קונור, באפי סיינט-מארי, אליסון מויה, דקסיס מידנייט ראנרס (אנ'), ראשים מדברים, הפוגס (אנ'), בוב גלדוף, מל ברוקס, Mango Groove (אנ'), סיידה גארט (אנ'), אלן שאמפור (אנ'), רנה לאקייל (אנ'), סטיב ארל (אנ') ועוד. בשנת 1993 עבר להתגורר בפריז, שם הקים אולפן הקלטות. כיום כריס מתגורר בטורונטו. From China To Peru Sonic Games 2003 - Geezer Garage 2010 - Freedom 2013 - Men From The Sky 2018 - Turning Around The Sun 2020 - Movie Themes: Merchant of War (עם כריס תומסון וליונל פטרסן) אתר האינטרנט הרשמי של כריס בירקט כריס בירקט, ברשת החברתית פייסבוק כריס בירקט, במסד הנתונים הקולנועיים IMDb (באנגלית) כריס בירקט, באתר AllMusic (באנגלית) כריס בירקט, באתר Discogs (באנגלית) פרופיל sonicbids כתבה על כריס בירקט ב-Global News באתר יוטיוב
Into the Groove

"Into the Groove" (בעברית: "לְתוֹךְ הַקֶּצֶב") הוא סינגל של הזמרת-יוצרת האמריקאית מדונה מתוך אלבומה השני Like a Virgin. השיר יצא כסינגל מתוך המהדורה המחודשת של האלבום ב-15 ביולי 1985. השיר הוא שיר הנושא של הסרט "סוזאן סוזאן" (1985), בו כיכבה מדונה בעצמה. ההשראה של מדונה מאחורי השיר הייתה רחבת הריקודים, והיא כתבה את זה בזמן שצפתה באדם פורטוריקני נאה, על המרפסת שלה. בתחילה כתבה עבור חברה מארק קמינס, אך מאוחר יותר החליטה להשתמש בו בתור שיר הנושא של הסרט שלה "סוזאן סוזאן". מבחינה מוזיקלית השיר מורכב ממכשור סינתיסייזרים ותופים שהופקו בצורה מכנית. מבחינה ווקאלית קולה של מדונה עולה ויורד במהלך השיר, כאשר בחלקים מהשיר הוא נשמע גבוה ובחלקיו האחר הוא נשמע נמוך יותר. מבחינה לירית השיר עוסק בהזמנת אדם לרחבת הריקודים אם כי ישנם גם רמיזות מיניות בשיר. השיר זכה לביקורות חיוביות על ידי מבקרי מוזיקה וסופרים אשר לעיתים קרובות כינו אותו "הרומן הגדול הראשון של מדונה". השיר זכה להצלחה מסחרית, והגיע לראש המצעדים באוסטרליה, בלגיה, אירלנד, איטליה, יפן, הולנד, ניו זילנד, ספרד והממלכה המאוחדת, שם הוא היה אחד משיריה הראשונים שהגיעו למקום הראשון. בארצות הברית, השיר היה זמין רק בתור בי-סייד של השיר "Angel" ולכן הוא לא נכנס למצעד הרשמי של המדינה. בסוף שנות ה-80 של המאה ה-20, "Into the Groove" זכה בתואר "שיר המחול של העשור" על ידי מגזין בילבורד. הווידאו קליפ לשיר הורכב מקטעים מתוך הסרט. מדונה ביצעה את השיר ברוב סיבובי ההופעות שלה. במהלך השנים השיר זכה למספר קאברים ביניהם של הזמרת דני מינוג. מדיה וקבצים בנושא Into the Groove בוויקישיתוף מידע על היצירה "Into the Groove" באתר מיוזיק בריינז גרסאות נוספות ל"Into the Groove" באתר SecondHandSongs ביחד עם "Angel" "Madonna Looks Back: The Rolling Stone Interview". Rolling Stone. נבדק ב-2018-04-13. The 200 Best Songs of the 1980s | Pitchfork, pitchfork.com (באנגלית) Katie Atkinson,Kyle Denis,Paul Grein,Jason Lipshutz,Joe Lynch,Rebecca Milzoff,Andrew Unterberger, Katie Atkinson, Kyle Denis, Paul Grein, Jason Lipshutz, Joe Lynch, Rebecca Milzoff, Andrew Unterberger, The 100 Best Pop Songs Never to Hit the Hot 100: Staff List, Billboard, ‏2023-10-24 (באנגלית אמריקאית) "European Gold & Platinum Awards 1986" Gold & Platinum, RIAA (באנגלית) www.bpi.co.uk Madonna's Top 20 biggest songs on the Official Chart, www.officialcharts.com (באנגלית) www.americanradiohistory.com, www.americanradiohistory.com ORICON NEWS, ORICON NEWS Oricon Album Chart Book: Complete Edition 1970–2005. Roppongi, Tokyo: Oricon Charts. 2006. ISBN 4-87131-077-9. Recorded Music NZ ® - We Love Music (באנגלית) InfoDisc : Les Certifications Officielles des 45 T. / Singles / Titres (Depuis 1073), www.infodisc.fr "Now . . . about cassette singles!!" "American single certifications – Madonna – Into the Groove" "Madonna Mania Now Spreading All Over Europe | European charts" Madge's Fan (2017-05-29), Madonna: Her Singles sales & Chart History Updated (1982 - 2015), נבדק ב-2019-03-30
שקופיה לוקה

שקופיה לוקה (בסלובנית: ‏Škofja Loka‏Ⓘ‏; בגרמנית: Bischoflack, בישופלאק) היא עיירה בצפון-מערב סלובניה באזור קרניולה עילית. העיירה היא אחד היישובים שהוקמו בימי הביניים בסלובניה המשמשים מוקד משיכה לתיירים. שקופיה לוקה שוכנת בצפון-מערב סלובניה, כ-26 קילומטר מעיר הבירה ליובליאנה, בגובה של 354 מטר. העיירה יושבת על מפגש הנהרות Poljane Sora ו-Selca Sora. על רמה מעל העיר ניצב מבצר לוקה שנבנה בשנת 1202 ובתוכו כיום מוזיאון. בשנת 2013 התגוררו בעיירה כ-12,000 תושבים. שקופיה לוקה הוזכרה לראשונה בשם "לונקה" על פי יישוב סמוך בשם "סטארה לוקה", ונודעה בשמות נוספים: לוקה, לאק ובישופלקה. את שמה הנוכחי קיבלה בשנת 1274. השם לוקה, פירושו הוא "אזור דשא רטוב ליד מים". מאחר שהיו קיימים מספר יישובים בשם לוקה בסלובניה, התווספה לשם התחילית "שקופיה". פירוש השם "שקופיה לוקה" הוא "כרי הדשא של הבישוף". העיר הוענקה על ידי אוטו השני, קיסר האימפריה הרומית הקדושה לבישופים של פרייזינג. תושבי העיר היו סלובנים וגרמנים שעסקו במלאכות שונות ובמסחר. מבצר וצריח נבנו מעל העיר למטרות הגנה והפכו מאוחר יותר למקום מושבו של המושל של הבישוף, במאה ה-11 וה-12. הקיסר אוטו השלישי העניק לבישופים את הזכות להוציא מטבע ולגבות מכסים. שקופיה לוקה תועדה לראשונה כבעלת זכויות שוק בשנת 1248, וכבעלת זכויות עיר בשנת 1274. סביב העיר נבנתה חומה במאה ה-14. ב-1457 הדוכס יאן ויטובץ פלש בעיר והעלה אותה באש. ב-1476 הותקפה העיר על ידי העות'מאנים. בתקופה זו סבלה העיר ממגפה ודליקות. מרידות של איכרים התרחשו בשנים 1488, 1492 ו-1515. ב-1511 נהרסה העיר ברעידת אדמה שמוקד הרעש שלה היה באזור. העיר שוקמה מחדש במהרה הודות למאמצים של הבישוף פיליפ. בשנים 1660 ו-1698 נפגעה שקופיה לוקה קשות כתוצאה מדליקות שפרצו בה. לקראת סוף המאה ה-18 תושבי העיר עברו לגור מחוץ לחומות כיוון שהעיר גדלה במהרה. בשנת 1894 הוארו לראשונה רחובות העיר באמצעות נורות חשמל. שקופיה לוקה נכבשה על ידי כוחות איטלקיים ב-13 באפריל 1941. שלושה ימים לאחר מכן השלטון ביישוב עבר לידי גרמניה הנאצית. כחודש לאחר מכן נעצרו תושבים ראשונים במקום על ידי הגסטאפו, ולאחר מכן 26 משפחות גורשו לסרביה. במהלך המלחמה פעלו באזור יחידות של פרטיזנים כנגד הגרמנים. בפברואר 1944 ירו הכוחות הגרמנים ב-50 בני ערובה לאחר שחייל גרמני נהרג על ידי כוחות ההתנגדות. לאחר המלחמה שימש המבצר בעיירה כמחנה שבויים וכבית חולים צבאי. העיירה קיבלה בעלות על המבצר ב-1959. שקופיה לוקה הייתה לאחר המלחמה חלק מהרפובליקה הפדרלית הסוציאליסטית של יוגוסלביה. ב-1987 הוכרזה כאתר בעל ערך תרבותי. משנת 1991 לאחר שסלובניה הכריזה על עצמאותה, שקופיה לוקה היא חלק ממדינת סלובניה. צ'כיה טאבור, צ'כיה גרמניה פרייזינג, גרמניה סרביה סמדרווסקה פלאנקה, סרביה בלגיה מאאסמכלן, בלגיה מדיה וקבצים בנושא שקופיה לוקה בוויקישיתוף אתר האינטרנט הרשמי של שקופיה לוקה אתר skofjaloka.info welcome to skofja loka ,a picture pergfect medieval town in northwestern slovenia To Škofja Loka - Between the Medieval Sights באתר The Slovenia Times‏, 11 בינואר 2012 Loka Castle באתר i feel slovenia european historiv towns and their associations, באתר גוגל בוקס 120 years since Škofja Loka was lit by street lightning for the first time, באתר rtvslo‏, 30 בספטמבר 2010 ŠKOFJA LOKA CASTLE, באתר werbeka
קבר קנדי

קבר קנדי (באנגלית: John Fitzgerald Kennedy Gravesite) הוא חלקת הקבר של נשיא ארצות הברית ה-35 ג'ון פיצג'רלד קנדי, אשתו הגברת הראשונה ג'קלין ושניים מילדיהם. החלקה ממוקמת בבית הקברות הלאומי ארלינגטון שליד וושינגטון די. סי. זהו אחד מן האתרים המתוירים ביותר בבית הקברות. קנדי והנשיא ה-27 ויליאם הווארד טאפט הם שני נשיאי ארצות הברית היחידים שנקברו בבית הקברות ארלינגטון. הנשיא קנדי נרצח בדאלאס שבטקסס ב-22 בנובמבר 1963. ארונו הוטס לבירה וושינגטון וב-25 בנובמבר נערכה לו הלוויה ממלכתית שבה נקבר בבית הקברות ארלינגטון. הוא נקבר בחלקה לרגלי בית ארלינגטון, המשקיפה אל גשר הזיכרון שעל נהר הפוטומק ואל אנדרטת לינקולן ונופה של וושינגטון. החלקה נבחרה על פי מה שהייתה ככל הנראה משאלתו של קנדי והבחירה אושרה על ידי אלמנתו ביום שלפני ההלווייה. לפי בקשת ג'קלין קנדי הותקן בחלקה כבר לקראת ההלוויה לפיד אש תמיד, שהודלק על ידה. מיד לאחר ההלוויה הוקפה חלקת הקבר בגדר עץ לבנה. ב-4 בדצמבר נקברו לשני צידיו של קנדי שניים מילדיו שהיו קבורים ברוד איילנד ובמסצ'וסטס - בת שמתה ברחם אמה ובן, פטריק, שמת בגיל יומיים. בשלוש השנים הראשונות לאחר הרצח ביקרו באתר הקבר של קנדי 16 מיליון מבקרים. בעקבות גודש המבקרים באתר הסכימו רשויות בית הקברות ומשפחת קנדי כי יש להקים לו חלקת קבר מוסדרת יותר, שמיקומה נקבע למטרים מעטים ממקומה של החלקה המקורית. ארונות קנדי וילדיו הועברו מהחלקה המקורית וב-14 במרץ 1967, לאחר שתי שנות בנייה של החלקה הקבועה, הובאו בה לקבורה. למחרת נערך טקס חנוכת האתר הרשמי. החלקה הקבועה תוכננה על ידי האדריכל ג'ון קרל ורנק (John Carl Warnecke), חבר ותיק של הנשיא. ג'קלין קנדי הובאה לקבורה לצד בעלה לאחר מותה בשנת 1994. חלקת הקבר מצויה בתוך רחבה מלבנית מוקפת גדר שיחים, הניצבת בטבורו של המדרון המשתפל מבית ארלינגטון שבבית הקברות הלאומי. הרחבה מרוצפת בשיש לבן ובתוכה משתרע מלבן מרוצף אבן המוקף בגדר שרשרת. המלבן, המרוצף באבני גרניט מקייפ קוד שבמדינתו של קנדי מסצ'וסטס, משמש כמצבה הקבוצתית של הנשיא ובני משפחתו. על גבי אבני הגרניט קבועים ארבעה לוחות שחורים אופקיים, הנושאים את סימן הצלב ואת שמותיהם ומועדי לידתם ומותם של בני המשפחה. במרכז קבועים הלוחות הנושאים את שמות קנדי ואשתו, ומשני צידיהם לוחות קטנים יותר, הנושאים את שמות ילדיהם. במרכז מחציתו העליונה של מלבן הגרניט ניצבת כיפת אבן ובה קבועה אש התמיד. גרם מדרגות רחב מעפיל אל החלקה מרחבה אובלית גדולה הממוקמת מתחתיה. על גבי גדר הבטון של הרחבה האובאלית, ממול לגרם המדרגות, חרותים משפטים מתוך נאום ההשבעה של קנדי משנת 1961. אחיו של קנדי, רוברט, שנרצח בשנת 1968, קבור בקרבת החלקה, מעט מדרום לה. אחיהם, אדוארד, שמת ב-2009, נקבר בקרבת קברו של רוברט. על שני הקברים ניצבים צלבי עץ לבנים פשוטים ובקרבתם לוחות אופקיים הנושאים את פרטיהם. מדיה וקבצים בנושא קבר קנדי בוויקישיתוף ג'ון פיצג'רלד קנדי, באתר בית הקברות הלאומי ארלינגטון March 14, 1967: JFK’s body moved to permanent gravesite, מאתר ערוץ ההיסטוריה, מאורכב באתר Wayback Machine מקור: https://web.archive.org/web/20090225234855/http://www.history.com/this-day-in-history.do?action=Article&id=278. הבת נולדה ללא רוח חיים ב-23 באוגוסט 1956. פטריק מת ב-9 באוגוסט 1963, 105 ימים לפני רצח אביו. מקור: https://web.archive.org/web/20090225234855/http://www.history.com/this-day-in-history.do?action=Article&id=278.
בוב מוק

רוברט גסטון "בוב" מוק (באנגלית: Robert Gaston "Bob" Moch; ‏20 ביוני 1914 – 18 בינואר 2005) היה ספורטאי ועורך דין אמריקאי. הוא זכה במדליית זהב באולימפיאדת ברלין (1936) כהגאי של שמיניית החותרים האמריקאית. מוק נולד בעיירה מונטסנו שבמדינת וושינגטון, בנם של גסטון ופליטה. אביו היגר משווייץ והקים חנות שעונים ותכשיטים במונסנו. ב-1932 החל מוק ללמוד באוניברסיטת וושינגטון, הוא הצטרף לנבחרת החתירה של האוניברסיטה ושימש כהגאי ומוביל השמינייה הייצוגית. עם הנבחרת זכה ב-1936 בתחרות הרגטה היוקרתית בפוקיפסי שבמדינת ניו יורק והשמינייה נבחרה לייצג את ארצות הברית באולימפיאדת ברלין. לפני נסיעתו לאירופה התוודע לראשונה לשורשיו היהודים מצד אביו. במשחקים האולימפיים זכתה הנבחרת במדליית זהב בתחרות שהתקיימה באגם לאנגר זי שבגרונאו, בנוכחותו של אדולף היטלר ובכירי ההנהגה הנאצית. בשובו המשיך ללימודי משפטים באוניברסיטת וושינגטון ושימש עוזר מאמן הנבחרות הצעירות של האוניברסיטה. ב-1940 התמנה למאמן נבחרת החתירה של MIT ובמקביל השלים ב-1941 לימודי משפטים באוניברסיטת הרווארד. לאחר חמש שנים בתפקיד חזר לוושינגטון ועבד כעורך דין בסיאטל עד פרישתו בשנת 2000. הוא כיהן בין השאר כיו"ר אגודת הבוגרים של אוניברסיטת וושינגטון. מוק נישא ב-1940 לברברה ולזוג נולדו שלושה ילדים. לאחר פטירתה של ברברה, נישא ב-1968 לרעייתו השנייה לברן. דניאל ג'יימס בראון, "הבחורים בסירה", ידיעות ספרים, 2013 בוב מוק, באתר הוועד האולימפי הבין-לאומי בוב מוק, באתר olympedia.org Washington's Jewish Sports Heroes: Bob Moch (1914-2005) Bob Moch, Who Stunned Berlin Olympics, Dies at 90, הניו יורק טיימס, 22 בינואר 2005 rowing great Moch dies, סיאטל טיימס, 19 בינואר 2005 Bob Moch - Robert G. Moch, J.D, ‏chronline.com בוב מוק (אורכב 18.12.2012 בארכיון Wayback Machine) באתר sports-reference.com
פיורד נילסן

פיורד נילסן (באנגלית: Nielsen Fjord) הוא פיורד רחב הממוקם בין כף נורת' וצוקי גרגורי, בחוף הצפוני של ארץ ויקטוריה באנטארקטיקה. רוחבו של הפיורד 3.7 קילומטרים. שמו של הפיורד ניתן לו על ידי משלחות המחקר האנטארקטיות הלאומיות של אוסטרליה, והוא נקרא על שם קפטן הנס נילסן, רב החובל של האוניה תאלה דאן אשר שימשה לחקור את האזור בשנת 1962. פיורד נילסן באתר הסקר הגאולוגי של ארצות הברית פיורד נילסן באתר הגאזט האנטארקטי של ממשלת אוסטרליה תצלום לוויין של פיורד נילסן תצלום לוויין של פיורד נילסן והאזור סביבו מידע גאוגרפי והיסטורי
קרחון קירקבי

קרחון קירקבי (באנגלית: Kirkby Glacier) הוא קרחון המנקז את מרכז הרי אנארי בארץ ויקטוריה שבאנטארקטיקה. אורכו של הקרחון 30 קילומטרים, והוא זורם לכיוון צפון מערב, ונשפך אל הים כ-5 קילומטרים מכף נורת', וצפונית לצוק ארתורסון, בצפון ארץ ויקטוריה.  שמו של הקרחון ניתן לו על ידי משלחת החקר הלאומית האנטארקטית של אוסטרליה (ANARE) והוא נקרא על שם החוקר והמגלה סידני ל. קירקבי, סוקר על אונייה תאלה דאן של המשלחת בשנת 1962, בעת שזו חקרה את האזור. קרחון קירקבי באתר הסקר הגאולוגי של ארצות הברית קרחון קירקבי באתר הגאזט האנטארקטי של ממשלת אוסטרליה קרחון קירקבי באתר הגאזט האנטארקטי של ממשלת ניו זילנד מידע גאוגרפי והיסטורי קורות חייו של סידני קירקבי באתר מוזיאון אוסטרליה סידני קירקבי באתר ממשלת אוסטרליה
יעקב רוזנפלד (חזן)

יעקב רוזנפלד (נולד ב-1979) הוא חזן חרדי-ישראלי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. רוזנפלד נולד בירושלים בשם יעקב יצחק רוזנפלד להרב משה יונה רוזנפלד משפחה הנמנית עם חסידי תולדות אהרן. רוזנפלד למד פיתוח קול באוניברסיטת קליניק בגרמניה וכן אצל זמר האופרה ריצ'רד באון. בין השנים 2007–2014 כיהן בימים נוראים כחזן בבית הכנסת הגדול אוהל אברהם של הרובע השישה-עשר בפריז לצידו של החזן המקומי הרב שמואל שפירו. ב-2013 צורף לפרויקט של המלחין מרטין וידרקר לאלבום "שבת המלכה", בו הוא מבצע את כל השירים. ב-2015 יצא האלבום השני של הפרויקט "שבת המלכה 2" בו השתתף לצידו של רוזנפלד אברימי רוט. רוזנפלד ניחן בכישורי משחק וזכה לסיקורים נרחבים על כך בתקשורת. הוא הופיע כשחקן ראשי בהצגת תיאטרון חרדי בשם "חלומו של הרבי" בהיכל התרבות, ובמחזה "כנר על הגג" בהונגריה. שיתף פעולה והופיע לצד אמנים וחזנים ברחבי העולם כגון יצחק מאיר הלפגוט, גד אלבז, שלומי גרטנר, חיים אדלר, מרדכי סובול אהרלה סמט, דוד אולמן ועוד. מופיע בקונצרטים ברחבי העולם כגון ארצות הברית, סלובקיה, צרפת, גרמניה, אוסטריה, הונגריה, פולין והיכלי התרבות בכל הארץ. "רזי עולם" "חזני העולם שרים קרליבך" "קומזיץ מיט המזמרים" "קומזיץ מיט המזמרים - ווקאלי" 2008 - "שמחת בית השואבה" 2013 - "שבת המלכה" (ביצוע סולו בכל האלבום) 2015 "שבת המלכה 2" (ביצועים: רוזנפלד & אברימי רוט) 2013 "שלום עליכם" (סינגל) 2013 "שבת המלכה" (סינגל) 2014 "ובנחה" (סינגל) 2014 "צור משלו" (סינגל) 2014 "דרור יקרא" (סינגל) 2017 "יודוך רעיוני" (סינגל) הערוץ של יעקב רוזנפלד, ביוטיוב ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
המוזיאון הלאומי של תימן בעדן

המוזיאון הלאומי לארכאולוגיה בעיר עדן (בערבית: المتحف الوطني للآثار بعدن) הוא הגדול במוזיאונים של תימן. המוזיאון נוסד ב-1966, בסוף התקופה שבה הייתה עדן מדינת חסות של בריטניה וחלק מן הפדרציה של דרום ערב קצרת-הימים. המוזיאון שוכן בארמון שנבנה בשנים 1912–1918 עבור הסולטנות של לחג' (سلطنة لحج) (אנ') ב"קראטר" של עדן. מוקדי האוספים במוזיאון של עדן הם הממצאים מהממלכות הקדם-אסלאמיות בדרום ערב, בייחוד מקתבאן (قتبان) (אנ'), ממלכת אוסאן (أوسان) (אנ'), סבא, חצרמות (حضرموت) וחִמְיַר. עיקר המוצגים – פסלים, אסטלות, כלי קטורת וכתובות. מלבדם כולל המוזיאון יצירות אמנות אסלאמית ופריטים אתנוגרפיים. רוב המוצגים במוזיאון מקורם באוסף מוּנצֶ'רג'י (Muncherjee). הבסיס המסודר לאוצרות המוזיאון נוצר על ידי הארכאולוג הבריטי ג'רלד לנקסטר הרדינג, שצילם, רשם וקיטלג בשנים 1959–1960 את מצאי העתיקות בשטחי החסות של בריטניה בדרום ערב, ובתוכם פריטי אוסף מונצ'רג'י. ב-1962 הוקמה בעדן מחלקת עתיקות ממשלתית בראשות האדריכל דונלד דו (Donald Brian Doe) שטיפל בהעמדת תצוגות המוזיאון. ב-2008–2009 צולמו וקוטלגו הכתובות העתיקות במוזיאונים של תימן בידי צוות מאוניברסיטת פיזה, איטליה, ונבנה ארכיון דיגיטלי לצורך מחקר הכתובות הערביות הקדם-אסלאמיות, ובכללן אלה שברְשות המוזיאון של עדן. במסגרת המיזם הוכשר סגל באוניברסיטת עדן לטיפול בכתובות. ב-1994, במהלך מלחמת האזרחים בתימן, נבזז המוזיאון וכמה ממוצגיו אבדו. כאשר המורדים החות'ים השתלטו על העיר ב-‏2015, נהרסה הקומה העליונה של המוזיאון. אסטלה מאלבסטר עם תבליט ראש שור ועליה חרוֹתוֹת בכתב מֻסנַד (אנ') תגליף של גריפון על כותרת עמוד; שׁבּוַה, בירת ממלכת חצרמות הקדומה; אמצע המאה השלישית פרוטומה מאלבסטר של אישה מעורטלת נושאת אשכול ענבים מדיה וקבצים בנושא המוזיאון הלאומי של תימן בעדן בוויקישיתוף חוברת למבקר במוזיאון הלאומי של תימן בעדן על המוזיאון בעדן באתר Arabia Antica של המחלקה ללימודי ערב הקדומה באוניברסיטת פיזה, איטליה, 2018 מבחר מוצגים מאוסף המוזיאון הלאומי של תימן בעדן בתימן מוזיאון לאומי נוסף בעיר צנעא (נוסד ב-1971) גם זה שבעיר אִבּ נקרא בשם מוזיאון לאומי; בתימן מוזיאונים נוספים האוצרים פריטים ארכאולוגיים ואתנולוגיים – באוניברסיטה של צנעא (נוסד ב-1986), באוניברסיטה של עדן (1996), בעַתַק (אנ') (1981), בבַּינוּן (אנ') (1990), בד'מאר (2002), באוניברסיטה של ד'מאר (2006), בתעז (נהרס כליל ב-2015 על ידי החות'ים) ובזינג'יבּאר (אנ') שבמחוז אַבּיַן מ-1967 ועד 1990 – הרפובליקה העממית של דרום תימן, שהתאחדה ב-1990 עם צפון תימן אחרי קבלת העצמאות נקרא המבנה בשם "ארמון ה-14 באוקטובר", לציון ההכרזה ביום זה בשנת 1963 על המאבק המזוין בבריטים ה"קראטר" (Crater) הוא הרובע העתיק של עדן הבנוי בתוך לוע הר געש כבוי; כונה כך בפי הבריטים. שמו הרשמי של הרובע הוא סירה (صيرة; בתעתיק מערבית: צירה) Kaiky Muncherjee היה סוחר תושב עדן, בן הקהילה הזורואסטרית הפּארסית בהודו, שצבר בתחילת המאה ה-20 עתיקות מרחבי דרום ערב. אחרי מותו ב-1955 נרכשו אוספיו על ידי ממשלת עדן; על האוסף של מונצ'רג'י באתר המוזיאון הבריטי מיזם DASI ‏(Digital Archive for the Study of pre-Islamic Arabian Inscriptions)
הבלדה של Big Al

הבלדה של Big Al או אלוזאורוס: הליכה מיוחדת עם דינוזאורים (באנגלית: The Ballad of Big Al) היא סדרה בת לסדרה המצליחה של ה-BBC, ללכת עם דינוזאורים המבוססת על הפרק "עידן הענקים" בסדרה ללכת עם דינוזאורים. סרט זה מתאר את חייו של האלוזאורוס המכונה "Big Al", שהוא מאובן האלוזאורוס המשומר ביותר שנמצא, ואת הסכנות שעימם התמודד במהלך תור היורה באמריקה הצפונית. הפרק הראשון נפתח באנויברסיטת ויומינג שבה נראות עצמותיו של אלוזאורוס המכונה "Big Al" לצד קני וביצי אלוזאורוס. האלוזאורוס מונפש ויחד עם הקן והביצים מועבר לתקופת היורה, לפני 155 מיליון שנה. אמו של Big Al מטפלת בצאצאיה בעת בקיעתם מהביצים ומביאה להם מזון. לאט לאט הם מתחילים להסתובב ברחבי השטח שליד הנהר בליווי צמוד של אמם. בעודם עסוקים בציד חרקים, מגיע אלוזאורוס וטורף אחד מהם, אך Big Al ניצל. כעבור שנתיים, הוא מנסה לצוד להקה של דריוזאורים מהירים, אך מפסיד מאחר שהוא לא למד איך לארוב לטרפו. לבסוף מצליח לתפוס לטאה מענף. במורד הוא מתקרב לנבלת סטגוזאורוס ולאלוזאורוס שנתקעו בבור טובעני. נקבת אלוזאורוס נכנסת למלכודת ונתקעת אך Big Al בורח מהמקום. האלוזאורים מתים ופטרוזאור מסוג אנורוגנתוס עף לעבר הפגרים הטריים. לאחר שלוש שנים, Big Al וחבריו מוצאים להקת דיפלודוקוסים שנעים על אגם מלח ומנסים להפיל פרט חולה. לאחר שהעדר שלו מתרחק האלוזאורים הצעירים קופצים על צווארו ולבסוף הורגים אותו. אך נקבת אלוזאורוס בוגרת משתלטת להם על הפגר. Big Al חוטף לעצמו כמה משרידי הפגר ובורח למקום בטוח. כעבור שנה, Big Al שותה מבריכה ומבריח את שאר החיות סביבו כשמתקרבת נקבת אלוזאורוס. Big Al ניגש אליה אבל היא לא מתלהבת ונושכת אותו. הוא בורח ממנה אך נפצע בזרועותיו ובצלעותיו. העונה היבשה מגיעה ו-Big Al מנסה לצוד להקת דריוזאוריים אך הוא שובר את רגלו כשמטפס על גזע שנשבר. כשהעונה היבשה ממשיכה האצבע שנפצעה מזדהמת ו-Big Al גוסס על גדת נהר יבש ומת עד מהרה, לאחר שלא הצליח לצוד טרף. זוג אלוזאורים צעירים שבאו לצוד חרקים נתקלים בנבלתו. Big Al לא הגיע לגודלו המלא אך שלדו ועצמותיו השתמרו בצורה יוצאת דופן ותהליך ההתאבנות שימר את הפציעות שספג במהלך חייו, ובכלל זה האזור בו נשברו צלעותיו והחלימו והזיהום באצבע רגלו. הפרק השני בסדרה מתאר את המחקר מאחורי הקלעים על שחזורו של הפרק הראשון. אתר האינטרנט הרשמי של הבלדה של Big Al "הבלדה של Big Al", במסד הנתונים הקולנועיים IMDb (באנגלית) "הבלדה של Big Al", במסד הנתונים הקולנועיים KinoPoisk (ברוסית)
צוק ארתורסון

צוק ארתורסון או מצוק ארתורסון (באנגלית: Arthurson Bluff) הוא צוק מכוסה קרח המתנשא ממזרח לנקודת המפגש בין קרחון לודביג וקרחון קירקבי, בין כף ויליאמס וכף אדייר בחוף פנל - חוף הצפוני של ארץ ויקטוריה באנטארקטיקה.  משלחת החקר הלאומית האנטארקטית של אוסטרליה (ANARE) השתמשה בראש המצוק כמנחת מסוקים עבור משלחת החקר מטעם ANARE שהוביל פיליפ לואו שחקרה את האזור בשנת 1962. ANARE נתנה למצוק את שמו, והוא נקרא על שם קפטן ג'י. ארתורסון, טייס מסוקים שסייע למשלחת החקר.  • Edmund Stump, The Ross Orogen of the Transantarctic Mountains, P 74 צוק ארתורסון באתר הסקר הגאולוגי של ארצות הברית צוק ארתורסון באתר הגאזט האנטארקטי של ממשלת אוסטרליה תצלום לוויין של צוק ארתורסון מידע גאוגרפי והיסטורי
סלמון (פירושונים)

האם התכוונתם ל... אלתית (סלמון) – שם כולל למספר מיני דגי מאכל, המשתייכים כולם למשפחת הסלמוניים אישים ששמם סלמון: סלמון בן ירוחם – פרשן מקרא, פייטן וחכם קראי בן המאה העשירית אישים ששם משפחתם סלמון: גסטון סלמון – סייף יהודי-בלגי פרנסואז סלמון – פסלת יהודייה-צרפתייה קולין סלמון – שחקן בריטי שלמון (פירושונים) סלומון סולומון
אלוזאוריים

אלוזאוריים (שם מדעי: Allosauridae) היא משפחה של דינוזאורים מקבוצת התרופודה שחיו ביורה העליון. בני המשפחה היו טורפי על ענקיים כשהאלוזאורוס הגיע לאורך של 9 מטר ושקל 2 טונות. לבני המשפחה היו לסתות גדולות שנועדו לרסק עצמות ושיניים חדות כמו סכינים. הגולגולת הייתה קצרה עם עיניים בעלות בליטה קרנית. הרגליים היו עבות וחסונות והזנב הארוך עזר בהיגוי. ואולם מעריכים שהאלוזאוריים לא רדפו אחרי טרפם שהיה מהיר אלא ארבו לו וחיכו שהתקרב לפני שתפסו אותו. אלוזאורוס (Allosaurus). זאורופגנקס (Saurophaganax) - בעבר היה שייך לסוג אלוזאורוס. צ'ילנטאיזאורוס (Chilantaisaurus) - עבר למשפחת הנאוונאטוריים אפאנטריאס (Epanterias) Valdoraptor מספר סוגים נחשבים לקרובים למשפחה זו וחלקם מכונים בטעות "אלוזאורוס", אך לא קשורים אליה, למשל האוסטרלונטור. מדיה וקבצים בנושא אלוזאוריים בוויקישיתוף אלוזאוריים, באתר האנציקלופדיה של החיים (באנגלית) אלוזאוריים, באתר GBIF (באנגלית)